BG    BG BG 
 
BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 7.6.2007 
COM(2007) 307 окончателен  
  
СЪОБЩЕНИЕ  НА КОМИСИЯТА  ДО СЪВЕТА  
в съответствие  с член  19, параграф  1 от Директива  2003/96/ ЕО на Съвета  
(диференцирани  ставки  за данъчно  облагане  на бензина , разпределян  от 
специално  оборудвани  бензиностанции ) 
 
BG 2   BG 1. ВЪВЕДЕНИЕ   
В съответствие  с член  19, параграф  1 от Директива  2003/96/ ЕО1 на Съвета , 
преструктурираща  правната  рамка  на Общността  за данъчно  облагане  на енергийните  
продукти  и електрическата  енергия  (наричана  по-долу  „Директива  за данъчно  облагане  
на енергийни  продукти “ или „директивата “), в допълнение  към разпоредбите , 
предвидени  в директивата , и по-специално  в членове  5, 15 и 17 от нея, Съветът , като се 
произнесе  с единодушие  по предложение  на Комисията , може  да разреши  на 
държава -членка  (в случай  на молба  от нейна  страна ) да приложи  допълнителни  
данъчни  изключения  или данъчни  намаления  поради  специфични  съображения , 
свързани  с нейната  политика  в тази област . 
Комисията  разглежда  молбата . След  това, тя внася  предложение  до Съвета  или в 
противен  случай  информира  Съвета  за причините , поради  които  не е предложила  да 
бъде  разрешено  прилагането  на подобна  мярка . 
В по-широката  рамка  на преглед  на дерогациите  в Директивата  за данъчно  облагане  на 
енергийни  продукти , изтичащи  в края  на 2006 г., Дания  подаде  молба  да  бъде  
разрешено , считано  от 2007 г. нататък , в течение  на двегодишен  период , да прилага  
диференцирана  ставка  на акциза  върху  бензина , разпределян  от бензиностанции , 
оборудвани  с рециркулационна  система  за бензинови  пари  и върху  бензина , 
разпределян  от други  бензиностанции , при условие  че диференцираните  ставки  са в 
съответствие  със задълженията , залегнали  в директивата , и по-специално  с 
минималните  акцизни  ставки . Искането  бе регистрирано  от Генерална  дирекция  
„Данъчно  облагане  и митнически  съюз “2. 
Целта  на настоящето  съобщение  е да информира  Съвета  за причините , поради  които  
Комисията  предлага  да не бъде  удовлетворено  исканото  разрешение . 
2. РЕЗЮМЕ  НА ЗАЯВЛЕНИЕТО  
Дания  желае  да прилага  диференцирана  ставка  на акциза  върху  бензина , разпределян  от 
всички  бензиностанции , оборудвани  с рециркулационна  система  за бензинови  пари  и 
върху  бензина , разпределян  от други  бензиностанции , като спази  задълженията , 
залегнали  в директивата , и по-специално  минималната  акцизна  ставка .  
С тази мярка  се цели  да се запази  стимулът  за бензиностанциите  да инсталират  
рециркулационни  системи  за бензинови  пари , които  ограничават  изпускането  на 
летливи  органични  съединения  в атмосферата  и с това оказват  благоприятно  
въздействие  върху  околната  среда . 
В заявлението  се предвижда  срокът  на действие  на мярката  да изтече  на 31 декември  
2008 г. 
                                                 
1 Директива  2003/96/ ЕО на Съвета  от 27 октомври  2003 г. относно  преструктурирането  на 
правната  рамка  на Общността  за данъчно  облагане  на енергийните  продукти  и електрическата  
енергия  (ОВ L 283, 31.10.2003 г., стр. 51). Директива , последно  изменена  с директиви  
2004/74/E О и 2004/75/E О (ОВ L 157, 30.4.2004 г., стр. 87 и стр. 100). 
2 Искане , регистрирано  на 13 ноември  2006 г. 
 
BG 3   BG 3. ПРЕДИСТОРИЯ  НА ИСКАНЕТО  
Предоставената  на Дания  дерогация  датира  от 1995 г.3 и бе подновена  за последен  път 
през 2001 г.4 През  2003 г. тя бе включена  в Директивата  за данъчно  облагане  на 
енергийни  продукти  и трябваше  да изтече  в края  на 2006 г.  
В съобщението  си от юни 2006 г., Преглед  на дерогациите  в Приложения  ІІ и ІІІ към 
Директива  2003/96/ ЕО на Съвета , изтичащи  в края  на 2006 г. (наричано  по-долу  
„съобщението  от юни 2006 година “)5 Комисията  заяви , че навярно  тази мярка  е 
послужила  за насърчаване  инсталирането  на специално  оборудване , когато  е била  
въведена  за първи  път, но е логично  тя да отпадне  след  определен  период  от време . 
Комисията  прецени , че от 2007 г. нататък  дерогацията  не трябва  да се подновява .  
Въпреки  че не предложи  подновяването  на нито  една  от установените  в приложения  II 
и III към директивата  дерогации , Комисията  отбеляза , че държавите -членки  могат  да 
подадат  молба  в съответствие  с член  19 от Директивата , в случай  че сметнат , че поради  
специфични  съображения , свързани  с политиката  им в тази област , е необходимо  
допълнително  удължаване  на дерогацията . 
4. ОЦЕНКА  ОТ КОМИСИЯТА  
Комисията  счита , че контролът  над летливите  органични  съединения  (ЛОС ), излъчвани  
при зареждането  на моторните  превозни  средства , представлява  като цяло  полезна  
мярка  в полза  на околната  среда . Това  бе наскоро  потвърдено  чрез определените  в 
Директива  2001/81/ ЕО6 цели . Освен  това, в рамките  на ново  законодателно  
предложение  относно  качеството  на бензина  и газьола  и отново  като мярка  за опазване  
на околната  среда , Комисията  изрази  своята  готовност  да представи  в близко  бъдеще  
друго  предложение , с което  да се гарантира , че мерките  за улавянето  на бензиновите  
пари  се предприемат  навсякъде  в ЕС7. 
Поради  тези причини , Дания  получи  дерогация  за първи  път през  1995 г., която  
междувременно  бе подновена  и трябваше  да изтече  през 2006 г. (виж по-горе). Според  
предоставената  информация , от въвеждането  на режима  1 802 бензиностанции  от общо  
1 843 инсталираха  специалното  оборудване , което  се равнява  на 97 %. Положителният  
ефект  от тази мярка  не бе постоянен  през 11-годишния  период  на прилагане  на 
диференцираните  ставки . През  последните  шест  години  той е в спад  — само  180 
бензиностанции  инсталираха  системата , а 41 останаха  необорудвани . През  2006 г. само  
15 бензиностанции  инсталираха  оборудването , в сравнение  с 437 за 1996 г. Вследствие  
на това изглежда , че положителното  въздействие  на дерогацията  е вече почти  
изчерпано . 
                                                 
3 Решение  95/585/ЕО на Съвета  от 22 декември  1995 г. 
4 Решение  2001/224/ ЕО на Съвета  от 12 март  2001 г. относно  намалени  ставки  на акцизите  и 
освобождаване  от акцизи  на определени  минерални  масла  при използването  им за специални  
цели  (ОВ L 84 от 23 март  2001 г., стр. 23). 
5 COM(2006) 342 от 30 юни 2006 г. Преглед  на дерогациите  в приложения  II и III на Директива  
2003/96/ЕО към Съвета , изтичащи  в края  на 2006 г. 
6 Директива  2001/81/ ЕО от 23 октомври  2001 г. относно  националните  тавани  за емисии  на някои  
атмосферни  замърсители , ОВ L 309, стр. 22. 
7 Виж  COM(2007)18 окончателен /2, стр. 8. 
 
BG 4   BG Като  се има предвид  конкретната  ситуация  в Дания  в момента  (описана  по-горе), 
изглежда , че дерогационната  мярка  вече не е съразмерна  с целите  , които  обаче  са 
останали  непроменени .  
По отношение  на вече оборудваните  бензиностанции  и предвид  времето , което  измина  
от първоначалното  въвеждане  на дерогацията , инвестиционните  разходи  вече бяха  
погасени  в по-голяма  част от случаите . Вследствие  на това, поисканата  от Дания  мярка  
за прилагане  на по-ниски  ставки  от стандартните  национални  ставки  на акциза  върху  
бензина , разпределян  от всички  бензиностанции , оборудвани  с рециркулационна  
система  за бензинови  пари , би представлявала  неоправдано  предимство  за голям  брой  
вече оборудвани  към днешна  дата бензиностанции . В тази връзка , мярката  не може  
повече  да бъде  оправдана  от гореспоменатите  цели .  
От изложените  по-горе съображения  става  ясно  и че мярката  е непропорционална , тъй 
като понастоящем  се цели  да бъдат  оборудвани  оставащите  малко  на брой  
бензиностанции  (41), т.е. да се поддържа  техният  стимул  за предприемане  на 
съответните  действия . 
5. ЗАКЛЮЧЕНИЕ  
Независимо  от това, че признава  екологичната  обоснованост  на контрола  над 
излъчваните  ЛОС  при зареждането  на моторните  превозни  средства8, Комисията  смята , 
че изложените  от Дания  аргументи  вече не оправдават  нуждата  от дерогация  от 
разпоредбите  на Общността  за хармонизиране  на акцизите , установени  в Директива  
2003/96/ЕО. 
Ако Дания  счита , че е необходима  допълнителна  помощ  с оглед  оборудването  на 
бензиностанциите  и при условие  че се придържа  към правото  на Общността  във всяко  
едно  отношение9 , тя може  да прибегне  към по-подходящи  действия  както  от гледна  
точка  на тяхното  съдържание , така и на техния  обхват , които  няма  да предполагат  
неправилно  освобождаване  от хармонизирани  данъци .  
Въз основа  на това Комисията  предлага  да не бъде  удовлетворено  исканото  
разрешение . 
                                                 
8 Виж  параграф  1 от оценката  на Комисията , както  и посочените  там препратки . 
9 Включително  нормите  за държавни  помощи .